Document ID: 31996D0262

Rozhodnutie Komisie
z 27. marca 1996,
ktorým sa mení a dopĺňa rozhodnutie Komisie 93/437/EHS stanovujúce osobitné podmienky pre dovoz produktov rybolovu z Argentíny
(Text s významom pre EHP)
(96/262/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 [1] stanovujúcu hygienické podmienky pre produkciu a uvádzanie produktov rybolovu na trh naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 11 ods. 5,
keďže zoznam prevádzok a výrobných plavidiel schválených Argentínou pre vývoz produktov rybolovu do spoločenstva bol vypracovaný v rozhodnutí Komisie 93/437/EHS [2] naposledy zmenenom a doplnenom rozhodnutím 96/31/ES [3]; keďže tento zoznam sa môže zmeniť a doplniť potom, ako príslušný úrad v Argentíne oznámi nový zoznam;
keďže príslušný úrad v Argentíne zaslal nový zoznam, v ktorom doplnil 12 prevádzok a 23 výrobných plavidiel, pričom bolo odstránených 6 prevádzok a 13 výrobných plavidiel;
keďže v dôsledku toho je potrebné zodpovedajúcim spôsobom zmeniť a doplniť zoznam schválených prevádzok a výrobných plavidiel;
keďže opatrenia ustanovené v tomto rozhodnutí sú v súlade s postupom stanoveným rozhodnutím Komisie 90/13/EHS [4],
PRIJALA TOTO ROZHODNUTIE:
Článok 1
Príloha B rozhodnutia 93/437/EHS sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 27. marca 1996

Labels: 3
18
6